FK Vilkmergė Ukmergė

Ukmergės „Vilkmergė“ – Lietuvos futbolo klubas iš Ukmergės.

Istorija

Klubas įkurtas 2005 m. pradžioje. Naująjį klubą įsteigė viešoji įstaiga „Ukmergės sveikatingumo centras“. Jo vadovas Ramūnas Blazarėnas tapo klubo „Vilkmergė“ direktoriumi. Uždarosios akcinės bendrovės Ukmergės sveikatingumo centras direktorius Romutis Čepelionis, kuris yra ir vienos klubo rėmėjų – UAB „Kajoris“ vadovas, tapo klubo prezidentu.

„Vilkmergė“ įkurta FC Vilnius prezidento, Lietuvos futbolo federacijos vykdomojo komiteto nario Algimanto Breikšto dėka. Jis pritarė siūlymui, kad „Vilkmergė“ taptų pajėgaus Vilniaus klubo antrąja komanda. Komandoje nuspręsta, kad žais Vilniuje esančio futbolo centro, vadinamojo sporto internato, auklėtiniai - 17-19 metų futbolininkai, suvažiavę iš visos Lietuvos.

Komandos stovyklos ir treniruotės vyko Ukmergėje. Naujoji komanda LFF užregistruota gan skubotai. Susitikime paaiškinta, kad ukmergiškiams padaryta išimtis komandą registruojant I lygoje, kadangi komandos pirmtakė Vienybė Ukmergė iš I lygos iškrito ne dėl blogo žaidimo, o dėl finansinių priežasčių – trūko pinigų jos išlaikymui. Pagrindinis „Vilkmergės“ komandos rėmėjas buvo UAB „Vilkmergės alus“, rėmėjai – UAB „Izobara“, UAB „Aljuva“, UAB „Kajoris“. Komandos vadovai paaiškino, kad ji pavadinta „Vilkmergė“ pagal pagrindinį rėmėją.

Klubas iškart pradėjo žaisti I lygoje. Joje 2007 m. pasiekė aukščiausią – 10-ąją vietą, tačiau po sezono komanda iširo.

Sezonai 

|}

Šaltiniai

Nuorodos 

Ukmergė
Vilkmergė Ukmergė